Buktos tiltas

Buktos tiltas – tiltas per Šešupę, stovintis Marijampolės savivaldybėje, Liudvinavo seniūnijoje, tarp Buktos ir Ąžuolyno kaimų, 0,7 km į rytus nuo kelio , 0,5 km į pietryčius nuo Buktos dvaro sodybos.
miniatiūra|220px|left|Ant tilto ruožas su skalda ir žvyru

 Istorija 

Buktos dvaras nuo caro laikų garsėjo stipriu ūkiu ir valdomais miškais, statėsi mūrinius statinius. 1927 m. gegužės 26 d. Buktos dvare įvyko Suvalkijos ūkininkų suvažiavimas, kuriame lankėsi ir prezidentas Antanas Smetona. Manoma, su prezidento palaima tuoj pradėtas statyti tiltas per Šešupę, kurį suprojektavo inžinierius Pranas Markūnas.Neatrastas perlas prie Marijampolės: senovėje čia žaliavo karališkieji miškai delfi.lt 2019-01-27 Tai buvo vienas iš jo tiltų, pastatytų 1-ajame Nepriklausomybės dešimtmetyje.

1938 m. leidinyje hidrologas Steponas Kolupaila minėjo gelžbetoninį Marijampolės–Krosnos plento tiltą, stovintį upės 240,8 kilometre.Steponas Kolupaila. Mūsų vandens keliai. Šešupė upese.lt Patikimu tiltu Bukta buvo sujungta su dvaro žemėse susikūrusiu naujakurių Ąžuolyno kaimu, toliau plytėjo Buktos miškai. Čia per dvaro centrą vedė tuometinis Marijampolės vieškelis. Sovietmečiu dvaro tiltas prarado susisiekimo reikšmę, kai buvo ištiesinta krašto kelio trasa, nutiesta už gyvenvietės ribų, per Šešupę pastačius kitą tiltą.

Gelžbetoninis Buktos tiltas naudojamas vietiniam susisiekimui. Statinys išlikęs originalios arkinės konstrukcijos, palyginti siauras, be šalitilčių pėstiesiems. Pravažiuojančioms transporto priemonėms apribota leistina masė iki 20 t. Kelias nutiestas monolitinės gelžbetoninės arkos lanko viršuje. Kelio kraštuose stovi betoniniai stulpeliai, laikantys metalinius turėklus. Horizontalią perdangą laiko kintamo aukščio stačiakampės atramos, atremtos į didžiąją arką, virš jos formuojančios arkutes.

2012 m. duomenimis, važiuojamojoje dalyje dar buvo likę grindinio fragmentų.Buktos tiltas Google Street View 2012-07 Tilto bendras ilgis apie 44 m.Buktos tiltas maps.lt Šalia, paupyje esantis privažiavimas prie kelių sodybų pavadintas Tilto gatve.

 Literatūra 



 Išnašos 

 Nuorodos 

 Senasis arkinis Buktos tiltas per Šešupę facebook.com



Kategorija:Bukta
Kategorija:Lietuvos arkiniai tiltai
Kategorija:Marijampolės savivaldybės tiltai
Kategorija:Tiltai per Šešupę